|  |  |  |  |
| --- | --- | --- | --- |
| cali | |  |  |
| **ΤΙΤΛΟΣ: «Μαθαίνω – Επικοινωνώ - Συνεργάζομαι»   ΦΟΡΕΑΣ: Κέντρο Πρόληψης Π.Ε. Ρεθύμνου** | |  | **Θεματική**: **ΖΩ ΚΑΛΥΤΕΡΑ – ΕΥ ΖΗΝ**  **Υποενότητα: Ψυχική και Συναισθηματική Υγεία - Πρόληψη**  **Απευθύνεται σε:** **μαθητές/τριες Ε΄ και ΣΤ΄ Δημοτικού** |
|  | |  |  |
| **Επικοινωνία: Μπογά Ανδρονίκη, τηλέφωνα :2831050100, 2831030830, e – mail: info@prolipsis.gr****Ιστοσελίδα: www.prolipsis.gr****Περιγραφή του Υλικού:** Εκπαιδευτικό υλικό που απευθύνεται σε μαθητές Ε ΄και ΣΤ΄Δημοτικού για την πρόληψη των συγκρούσεων και τη δημιουργία καλού κλίματος μέσα στην τάξη. Βασίζεται στη βιωματική ενεργητική μάθηση και αποτελείται από 20 συναντήσεις , διάρκειας 1 διδακτικής ώρας έκαστη, ενώ η συνολική του διάρκεια είναι ένα σχολικό έτος. Μπορεί να προσαρμοστεί στις ανάγκες της εκάστοτε ομάδας και σύμφωνα με τις χρονικές δυνατότητες του εκπαιδευτικού και του σχολικού προγράμματος. Επιπλέον, όσον αφορά στην Στ΄ τάξη δίνεται η δυνατότητα στον δάσκαλο/ συντονιστή να δουλέψει με τους μαθητές τη θεματική της Μετάβασης από το Δημοτικό στο Γυμνάσιο. Πραγματοποιείται είτε από τα στελέχη του Κέντρου Πρόληψης , παρουσία εκπαιδευτικού σε ρόλο παρατηρητή, είτε από τον εκπαιδευτικό της τάξης. Στους εκπαιδευτικούς που θα το υλοποιήσουν παρέχεται επιμόρφωση (δια ζώσης ή εξ αποστάσεως) και δυνατότητα υποστήριξής τους καθ΄όλη τη διάρκεια εφαρμογής του στη σχολική τάξη, χωρίς καμία οικονομική επιβάρυνση για αυτούς, από τα εξειδικευμένα στελέχη του φορέα. **Μορφή Υλικού** **Εκτυπώσιμο: ΝΑΙ****Ψηφιακό: ΝΑΙ****Στόχοι** Η βελτίωση της επικοινωνίας και της συνεργασίας μεταξύ των μαθητών στα πλαίσια της σχολικής τάξης, μέσω της καλλιέργειας προσωπικών και κοινωνικών δεξιοτήτων. Πιο συγκεκριμένα , οι μαθητές εκπαιδεύονται να αναγνωρίζουν και να διαχειρίζονται τα συναισθήματά τους, να ενδιαφέρονται για τους άλλους και δημιουργούν υγιείς σχέσεις, να κάνουν σωστές επιλογές, να συμπεριφέρονται σωστά και υπεύθυνα και να αποφεύγουν τις αρνητικές και επικίνδυνες συμπεριφορές. Επιπλέον, καθώς η είσοδος στην εφηβεία σηματοδοτεί μια σειρά βιολογικών και ψυχοσυναισθηματικών αλλαγών, το πρόγραμμα δίνει την ευκαιρία στους συμμετέχοντες να μοιραστούν σκέψεις και προβληματισμούς, γύρω από όλες αυτές τις αλλαγές, ώστε να μπορέσουν να διαχειριστούν με αποτελεσματικό τρόπο τα αντικρουόμενα συναισθήματα (φόβο, θυμό, άγχος) που ενδεχομένως βιώνουν. **Αξιολόγηση** Ερωτηματολόγια σε μαθητές μετά το τέλος της παρέμβασης **Περιλαμβάνει/ Υποστηρικτικό υλικό:**  - Εκπαιδευτικό υλικό για τους μαθητές  - Υποστηρικτικό υλικό για τους εκπαιδευτικούς | | |